།བདེ་མཆོག་སྡོམ་པ་འབྱུང་བའི་རབ་ཏུ་གནས་པའི་ཆོ་ག་བཞུགས་སོ། །
༄༅། །ད་ནི་བདེ་མཆོག་སྡོམ་པ་འབྱུང་བའི་རབ་ཏུ་གནས་པའི་ཆོ་ག་བཤད་པར་བྱ་སྟེ།
དེ་ལ་རབ་ཏུ་གནས་པ་མདོར་བསྟན་པ་ནི། རྟེན་དང་སློབ་དཔོན་གནས་དང་དུས། །ཡོ་བྱད་
བཟང་པོ་ཚང་ནས་ནི། །ཆོ་ག་བཟང་ལ་འཇུག་པར་བྱ། །དེ་ལྟའི་རབ་གནས་ཕན་ཡོན་མཆོག།
ཅེས་པ་སྟེ། གང་རབ་ཏུ་གནས་པའི་རྟེན་བཟང་པོ་དང་། གང་གིས་རབ་ཏུ་གནས་པའི་སློབ་
དཔོན་བཟང་པོ་དང༌། གང་དུ་རབ་ཏུ་[གནས་པའི་]གནས་བཟང་པོ་དང༌། གང་གི་ཚེ་རབ་ཏུ་
གནས་པའི་དུས་བཟང་པོ་དང་། གང་ལ་རབ་ཏུ་གནས་པའི་ཡོ་བྱད་བཟང་པོ་དང་། ཇི་ལྟར་
རབ་ཏུ་གནས་པའི་ཆོ་ག་བཟང་པོ་དང༌། དེ་ལྟར་རབ་ཏུ་གནས་པའི་ཕན་ཡོན་དང་བདུན་ནོ། །
དེ་ལ་རབ་ཏུ་གནས་པའི་རྟེན་བཟང་པོ་ནི། སྐུ་དང༌། གསུང་དང༌། ཐུགས་ཀྱི་རྟེན་མདོ་
དང་རྒྱུད་ནས་བཤད་པའི་ཚད་དང་ལྡན་པའོ། །གང་གིས་རབ་ཏུ་གནས་པའི་སློབ་དཔོན་བཟང་
པོ་ནི། རྡོ་རྗེ་སློབ་དཔོན་ཆེན་པོར་དབང་བསྐུར་བ་ཐོབ་ཅིང༌། དམ་ཚིག་དང་ལྡན་པ། བསྙེན་
པར་རྫོགས་པ། རབ་ཏུ་གནས་པའི་ཆོ་ག་ལ་མཁས་ཤིང་ནུས་པའོ། །གང་དུ་རབ་ཏུ་གནས་
པའི་གནས་བཟང་པོ་ནི། ཡང་ཐོག་དང༌། མཆོད་རྟེན་དང་། གཙུག་ལག་ཁང་དང༌། བྲང་ཁང་
-295-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
དང༌། ཁྱིམ་དང༌། ལྷ་ཁང་ལ་སོགས་པ་གནས་ཁང་ཡིད་འཕྲོག་པའོ། །གང་གི་ཚེ་རབ་ཏུ་གནས་
པའི་དུས་བཟང་པོ་ནི། །དགུན་ཟླ་ཐ་ཆུང་ནས་དབྱར་ཟླ་འབྲིང་པོའི་བར་ཉི་མ་བྱང་བགྲོད་ཀྱི་
བར་ཟླ་བ་དྲུག་ཡིན་ཏེ། ཉི་མ་རིང་ཞིང་ཆར་ཆུང་བའི་དུས་ཡིན་པའོ། །དེ་ལ་ཡང་ཡར་ངོའི་ཚེས་
གཉིས་གསུམ་བརྒྱད་བཅུ་གསུམ་བཅོ་ལྔ་རྣམས་ཡིན་ཞིང༌། གཟའ་སྐར་འཛོམས་ན་མར་གྱི་ངོ་
ལ་ཡང་ཉེས་པ་མེད་དོ། །སྐར་མ་བཟང་པོ་ནི། སྣར་མ། མགོ། ལག། རྒྱལ་སྨད། དབོ། མེ་
བཞི། ལྷ་མཚམས། ·:སྒྲོན་[སྣྲོན་]དང་སྣུབས། ཆུ་སྟོད་ཆུ་སྨད་ཁྲུམས་སྨད་དོ། །གཟའ་ཚེས་
བཟང་བ་ནི། གསུམ་པ་དྲུག་ལ་བདུན་པ་དང་། །བཅུ་པ་བཅུ་གཅིག་ཟླ་བ་ཤིས། །གཉིས་པ་
བཞི་པ་དེ་བཞིན་བརྒྱད། །བཅུ་དང་བཅུ་གཉིས་གཟའ་ལ་བཟང༌། །གཉིས་དང་བདུན་པ་དེ་
བཞིན་དགུ། །དེ་བཞིན་བཅུ་གཅིག་ཕུར་བུ་ཤིས། །དྲུག་བདུན་བཅུ་པ་དར་བ་ཡི། །པ་ཝ་
སངས་ནི་ཀུན་ཏུ་དགེ། ཞེས་པ་འདིས། རྣལ་འབྱོར་པ་རྣམ་རྟོག་མེད་པ་ལ་བསམ་གྱིས་མི་
ཁྱབ་པའི་དུས་བཟང་པོ་ཡིན་པས། གཟའ་ཚེས་ལ་སོགས་པའི་བརྟག་པ་མི་དགོས་ཀྱང༌། སྦྱིན་
བདག་གིས་སྨོད་པའི་ངོར་འཇིག་རྟེན་པའི་སྨོད་པ་སྲུང་བའི་ཕྱིར་གསུངས་སོ། །དེ་བཞིན་དུ་
རྣལ་འབྱོར་མའི་རྒྱུད་ལས་གསུངས་པའི་ཡོ་བྱད་ལ་སོགས་པ་འགའ་ཞིག་ཀྱང་། འཇིག་རྟེན་
པའི་སྨོད་པ་སྲུང་བའི་ཕྱིར་ཡིན་ནོ། །ཡོ་བྱད་བཟང་པོ་ནི། སྦྱིན་བདག་དད་ཅིང་འབྱོར་པ་དང་
ལྡན་པས། སྦྱང་ཁྲུས་ཀྱི་ཡོ་བྱད་ཏིལ་མར་ལ་སོགས་པ་དང༌། ཡན་ལག་སྦྱོང་བའི་ཡོ་བྱད་མིག་
ཐུར་ལ་སོགས་པ་དང་། མངའ་དབུལ་གྱི་ཡོ་བྱད་དཀྱིལ་འཁོར་ལ་སོགས་པ་བརྒྱད་དེ། ཡོ་
བྱད་གཙོ་བོ་རྣམ་པ་བཅུ་ལ་སོགས་པ་སྡིག་དང་མ་འདྲེས་པ་ཚང་བར་བཤམ་པར་བྱའོ། །
ཇི་ལྟར་རབ་ཏུ་གནས་པའི་ཆོ་ག་བཟང་པོ་ནི། སྦྱོར་དངོས་རྗེས་གསུམ་གྱི་ཆོག་ཐམས་
ཅད་རྒྱུད་ལས་བཏུ་བར་བྱ་ཡི། སློབ་དཔོན་དག་གི་སྦྱར་བའི་བསྟན་བཅོས་ལས་མ་ཡིན་ཏེ། ཆོ་
ག་ནོར་བ་སྲིད་པའི་ཕྱིར་དང༌། ཆོ་ག་དམན་པས་བྱས་པ་ནི་ཉེས་པ་ཆེ་བའི་ཕྱིར་རོ། །དེ་ལ་ཆོ་ག་
-296-

སྔགས་ལ་འཇུག་པའི་སྒོ་ལས། བདེ་མཆོག་སྡོམ་འབྱུང་གི་ཆོས་སྐོར་བཞུགས། ༦༧༽
གསུམ་སྟེ། རྒྱས་པ་དང་། འབྲིང་དང་། བསྡུས་པའོ། །རྒྱས་པ་ལ་གསུམ་སྟེ། སྦྱོར་བ་དང་།
དངོས་གཞི་དང༌། རྗེས་ཀྱི་ཆོ་གའོ། །སྦྱོར་བ་ནི། དཀྱིལ་འཁོར་ཆོ་ག་སྔོན་འགྲོ་བས། །རྟེན་སྦྱང་
བཀྲུ་ཞིང་ཕྱི་བ་དང་། །རྟེན་བསྐྱེད་ཡེ་ཤེས་སྤྱན་དྲངས་ལ། །བགེགས་བསྐྲད་མཆོད་དེ་དགུག་
གཞུག་བྱ། །རྒྱས་བཏབ་མཆོད་བསྟོད་གཏོར་མ་བཏང༌། །སྙན་གསན་དབབ་ཅིང་མཆོད་བསྟོད་
བྱ། །བཟོད་པར་གསོལ་ཞིང་གཤེགས་སུ་གསོལ། །རྟེན་དགའ་བདག་སྲུང་སྟ་གོན་ནོ། །ཞེས་
པ་སྟེ། དེ་ལ་དཀྱིལ་འཁོར་གྱི་ཆོ་ག་སྔོན་དུ་འགྲོ་བ་ནི། ནུབ་དང་པོ་ལ། ས་བརྟག་པ་དང༌།
བསླང་བ་དང་། སྦྱང་བའི་ཆོག་བྱ་ཞིང་། ནུབ་གཉིས་པ་ལ་ལྷ་དང་། བུམ་པ་དང༌། སྦྱིན་སྲེག་
དང༌། སློབ་མ་ཡོད་ན་སྟ་གོན་དུ་གནས་པ་བྱ་སྟེ། རྟེན་གསུམ་ཡང་ཤིན་ཏུ་ཆེ་བ་སྤྱན་དྲངས་སུ་
འདོད་པ་ཡིན་ན། ལྷའི་ཁང་པ་དེར་སྤྱན་དྲངས་ཏེ། ཁྲུས་སའི་སྟེགས་བུ་ལ་སོགས་པར་
བཞུགས་[སུ་]གསོལ་བར་བྱས་ལ། ནུབ་གཉིས་པའི་ཚེ་དཀྱིལ་འཁོར་རྒྱས་པ་ཐིག་ཚོན་གྱིས་
སྒྲུབ་ཅིང༌། མཆོད་པ་རྒྱ་ཆེར་བཤམས་པ་དང་། ཏིང་ངེ་འཛིན་གྱི་སྒྲུབ་ཅིང་མཆོད་པ་དབུལ་བ་
དང༌། བདག་ཉིད་འཇུག་ཅིང་དབང་བསྐུར་བ་རྣམས་བྱས་ནས། འོག་ནས་འཆད་པར་འགྱུར་
བའི་སྦྱང་ཆས་སོགས་བཤམ་པར་བྱའོ། །
དེ་ནས་རྟེན་སྦྱངས་པ་ལ་གཉིས་ཏེ། བགེགས་སྦྱང་བ་དང༌། སྡིག་པ་སྦྱང་བའོ། །
བགེགས་སྦྱང་བ་ལ་གསུམ་སྟེ། ཞི་བས་སྦྱང་བ་དང་། ཞི་དྲག་ཕྱེད་མས་སྦྱང་བ་དང་། དྲག
པོས་སྦྱང་བའོ། །དང་པོ་ནི་གཏོར་མ་ཅི་འབྱོར་པ་བཤམས་པ། ལན་གསུམ་གྱིས་རྟེན་ལ་བསྐོར་
ཞིང༌། ༀ་སརྦ་བིགྷན། ན་མཱཿསརྦ་ཏ་ཐཱ་ག་ཏྭེ་བྷྱོཿབི་ཤྭ་མུ་ཁེ་བྷྱཿསརྦ་ཏད་ཁཾ་ཨུད་ག་ཏེ་སྥ་ར་ཎ་
ཨི་མཾ་ག་ག་ན་ཁཾ། གྲིཧྣ་དཾ། བ་ལིཾ་ཏ་སྭཱ་ཧཱ། སྐུ་གསུང་ཐུགས་ཀྱི་རྟེན་རབ་ཏུ་གནས་པར་བྱེད་
པ་ལ། བར་དུ་གཅོད་པའི་གདོན་བགེགས་ལོག་པར་འདྲེན་པ་ཐམས་ཅད་གཏོར་མ་འདིས་
ཚིམ་པར་གྱིས་ལ། རང་རང་གི་གནས་སུ་སོང་ཞིག། ཅེས་བརྗོད་ལ། བདེན་པ་བྱིན་ལ།
-297-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
བགེགས་བསྐྲད། ཞི་དྲག་ཕྱེད་མས་སྦྱང་བ་ནི། ཏིང་ལོ་དང་ཆང་བུ་ནི་རྫས་ཞི་བ། སྔགས། སུཾ་
བྷ་ནི་ཟློས་པ་ནི་དྲག་པོ་སྟེ། རྟེན་ལ་གཡས་སྐོར་དུ་ལན་གསུམ་བསྐོར་བར་བྱའོ། །
དྲག་པོས་སྦྱང་བ་ནི།
རང་གི་སྙིང་ཁའི་ཧཱུཾ་གིས་ཁྲོ་བོའི་ཚོགས་སྤྱན་དྲངས་པ་དང༌།
མཆོད་བསྟོད་བྱས་ནས། དཀྱིལ་འཁོར་ཆེན་པོའི་གཞི་ལ་གནས་པ་ཡི། །ལྷ་ལ་སོགས་པའི་
བགེགས་ཚོགས་ཀུན་ཉོན་ཅིག། ང་ནི་གནས་འདིར་རབ་ཏུ་གནས་པ་བསྒྲུབ། །ཁྱེད་རྣམས་
འདི་ནས་གཞན་དུ་འགྲོ་བར་གྱིས། །གལ་ཏེ་ང་ཡིས་བཀའ་ལས་འདས་གྱུར་ན། །ཡེ་ཤེས་ཅན་
གྱི་རྡོ་རྗེ་འབར་བ་ཡིས། །མགོ་བོ་ཚལ་བ་བརྒྱར་ནི་འགས་འགྱུར་ཞིང༌། །བགེགས་རྣམས་
བརླག་པར་འགྱུར་བར་གདོན་མི་ཟ། །ན་མོ། རྩ་བ་དང་བརྒྱུད་པར་བཅས་པའི་དཔལ་ལྡན་བླ་
མ་དམ་པ་རྣམས་ཀྱི་བདེན་པ་དང་། སངས་རྒྱས་ཀྱི་བདེན་པ་དང༌། ཆོས་ཀྱི་བདེན་པ་དང༌།
དགེ་འདུན་གྱི་བདེན་པ་དང༌། རིག་སྔགས་ཀྱི་རྒྱལ་པོ་ཁྲོ་བོ་རྣམས་ཀྱི་བཀའ་བདེན་པ་དང༌།
གཟུངས་སྔགས་ཀྱི་རྒྱལ་མོ་ཁྲོ་མོ་རྣམས་ཀྱི་བདེན་པ་དང༌། དཀྱིལ་འཁོར་གྱི་ལྷ་ཚོགས་རྣམས་
ཀྱི་བདེན་པ་ཆེན་པོའི་བྱིན་གྱིས་བརླབས་ཀྱིས། དེང་འདིར་སྐུ་གསུང་ཐུགས་ཀྱི་རྟེན་རབ་ཏུ་
གནས་པ་ལ་བར་དུ་གཅོད་པའི་གདོན་བགེགས་ལོག་པར་འདྲེན་པ་ཐམས་ཅད་ཏིང་ལོ་འདིས་
སྣང་བ་གྱིས། ཆངས་བུ་འདིས་ལམ་རྒྱགས་གྱིས་ལ། དཔག་ཚད་དང་རྒྱང་གྲགས་སུ་མ་
གནས་པར་སོང༌། བྱེར་ཅིག། གལ་ཏེ་མི་འགྲོ་ན། དེ་བཞིན་གཤེགས་པ་ཐམས་ཅད་ཀྱི་གཉིས་
སུ་མེད་པའི་རྡོ་རྗེ་འབར་བ་འདིས། མགོ་བོ་ཚལ་བ་བརྒྱར་འགས་པར་གདོན་མི་ཟའོ། །ཨོཾ་སུཾ་
བྷ། ཅེས་སོགས་བརྗོད་ཅིང༌། གུ་གུལ་གྱིས་དུད་པས་བདུག། ཉུངས་ཀར་གྱིས་བྲབ། མཚོན་ཆ་
ལ་སོགས་པས་སྡིག་ཅིང་བསྣུན་པས་བགེགས་ཐམས་ཅད་ཁོར་ཡུག་གི་མཐར་བསྐྲད་དེ། ༀ་
བཛྲ་རཀྵ་ཧཾ། ཞེས་པས། བསྲུང་བར་བྱའོ། །
སྡིག་པ་སྦྱང་བ་ནི། རྟེན་དང་སློབ་མ་ཐམས་ཅད་ཀྱི་དོན་ཡིན་ཏེ། བདག་གི་མདུན་དུ་
-298-

སྔགས་ལ་འཇུག་པའི་སྒོ་ལས། བདེ་མཆོག་སྡོམ་འབྱུང་གི་ཆོས་སྐོར་བཞུགས། ༦༧༽
རི་མོ་
ཏིལ་[ནག་]པོ། གཡས་སུ་མེ་འབར་བ། གཡོན་དུ་ཆུ་གཙང་མ་བཞག་ལ། དཀྱིལ་འཁོར་གྱི་ཆོ་
གར་བཤད་པ་ལྟར། རྡོ་རྗེ་མཁའ་འགྲོའི་[སྦྱིན་]སྲེག་བྱ་ཞིང་། ཨོྃ་བཛྲ་ཌཱ་ཀ་ཁ་ཁ་ཁཱ་ཧི་ཁཱ་ཧི།
སརྦ་པཱ་པཾ་ད་ཧ་ན་བྷསྨི་ཀུ་རུ་སྭཱ་ཧཱ། ཞེས་བརྗོད་ལ། གཡས་སུ་ཡེ་ཤེས་ཀྱི་མེ་ལ་བསྲེགས།
གཡོན་དུ་བྱང་ཆུབ་ཀྱི་ཆུ་བོར་སྦྱང་བར་བསམ་མོ། །བཀྲུ་བ་ནི། རྟེན་གྱི་དྲི་མ་དང༌། བཟོ་བོ་ལ་
སོགས་པའི་མི་གཙང་བ་འཁྲུད་པ་ཡིན་ཏེ། དེ་ཡང་ལུགས་མ་ལ་སོགས་དངོས་སུ་བཀྲུ།
སོགས་གཟུགས་བརྙན་ཤར་དུ་བཅུག་ལ། རྫས་ཐམས་ཅད་ལ་བདུད་རྩི་ལྔ་བསྲེ་ཞིང༌། རྫས་
རེ་རེས་འཁྲུད་པའི་ཚེ། ཨོཾ་སརྦ་ཏ་ཐཱ་ག་ཏཱ་ཡ་བི་ཤྭ་དྷ་ནི་སྭཱ་ཧཱ། ཞེས་བརྗོད་ཅིང༌། དང་པོར་དྲི་
བཟང་གི་ཏིལ་མར་གྱིས་བྱུགས། དེ་ནས་སྐྱུར་རྩིས་བྱུག་ཅིང་མཉེ། དེ་ནས་མངར་རྩིས་བྱུག། དེ་
ནས་དྲི་ལྔའི་ཁྲུས་ཆལ་གྱི་བྱུགས། དེ་ནས་འབྲུའི་འདག་ཆལ་གྱིས་བྱུགས། དེ་ནས་སྨན་ལྔའི་
ཁྲུས་ཆལ་གྱིས་བྱུགས། དེ་ནས་དུར་པའི་པིར་གྱིས་དྲུད་ལ། དྲི་བཟང་འབྲུ་མར་ཅུང་ཟད་སྦྱར་
བའི་འཇམ་རྩིའི་བུམ་པ་བཟུང་ནས། འདི་ནི་འཁྲུས་མཆོག་དཔལ་དང་ལྡན། །ཐུགས་རྗེའི་ཆུ་
ནི་བླ་ན་མེད། །བྱིན་རླབས་ཡེ་ཤེས་ཆུ་ཡིན་ཏེ། །ཅི་འདོད་དངོས་གྲུབ་སྩོལ་བར་མཛོད། །ཨཾ་
སརྦ་ཏ་ཐཱ་ག་ཏཱ་ཨ་བྷི་ཥེ་ཀ་ཏ་ས་མ་ཡ་ཤྲཱི་ཡེ་ཧཱུཾ། ཞེས་བརྗོད་ཅིང་བཀྲུའོ། །དེ་དག་སྐུ་ལ་
མཚུངས་པ་མེད་པའི་གོས། །གཙང་ལ་དྲི་རབ་བགོས་པས་སྐུ་ཕྱིའོ། །ཞེས་པས། ཐིག་ལེ་བྱས་
ལ། ཀཱ་ཡ་བི་ཤྭ་དྷ་ན་ཡེ་སྭཱ་ཧཱ། ཞེས་པས། སྐུ་ཕྱི་བར་བྱའོ། །
དེ་ནས་སླར་ཡང་དྲིལ། ཏིལ་མར་གྱིས་བྱུགས། དག་བྱེད་ལྔས་བསྒོ། དུར་བའི་པིར་གྱིས་
དྲུད་པ་དང་། ཁྲུས་བྱས་ནས་སྐུ་ཆེ་བ་རྣམས་ཀུན་ཏུ་ཤེས་པར་བྱ་ཞིང་། འདི་ནི་སྦྱིན་པའི་རང་
བཞིན་ཆུ། །ཞེས་པ་ལ་སོགས་པ་དང༌། ཨོཾ་སརྦ་ཏ་ཐཱ་ག་ཏཱ་ཀཉྩི་སྣ་[ན་]པཱུ་ཛ་མེ་གྷ་ས་མུ་ཏྲ་སྥ་
ར་ཎ་ས་མ་ཡ་ཤྲཱི་ཡེ་སྭཱ་ཧཱ། ཞེས་བརྗོད་ཅིང༌། སྐྱུར་རྩིའི་བུམ་པས་ཁྲུས་བྱའོ། །དེ་ནས། [འདི་ནི་
ཚུལ་ཁྲིམས་རང་བཞིན་ཆུ། །ཞེས་སོགས་དང༌། མ་དྷུ་སྣ་ན། ཞེས་བརྗོད་ཅིང༌། མངར་རྩིའི་
--299-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
བུམ་པས་ཁྲུས་བྱའོ། །དེ་ནས། འདི་ནི་བཟོད་པའི་རང་བཞིན་ཆུ། །ཞེས་སོགས་དང་། གན་དྷ་
སྣ་ན། ཞེས་བརྗོད་ཅིང༌། དྲིའི་བུམ་པས་ཁྲུས་བྱའོ། །](འདིར། ཚུལ་ཁྲིམས་དང་། བཟོད་པ་གཉིས་ཆད་
འདུག་པ་གཞན་ལས་༩"སྐོང་བྱས་ཡོད།)དེ་ནས། འདི་ནི་བརྩོན་འགྲུས་རང་བཞིན་ཆུ། །ཞེས་སོགས
དང༌། ཕ་ལ་སྣ་ན། ཞེས་བརྗོད་ལ། འབྲས་བུའི་བུམ་པས་ཁྲུས་བྱའོ། ། དེ་ནས། འདི་ནི་བསམ་
གཏན་རང་བཞིན་ཆུ། །ཞེས་སོགས་དང་། ༀ་ཥ་དྷི་སྣ་ན། ཞེས་བརྗོད་ཅིང་། སྨན་སྣ་ཚོགས་ཀྱི་
བུམ་པས་ཁྲུས་བྱའོ། །དེ་ནས། འདི་ནི་ཤེས་རབ་རང་བཞིན་ཆུ། །ཞེས་སོགས་དང༌། མ་ཎི་སྣ་
ན། ཞེས་བརྗོད་ཅིང༌། རིན་ཆེན་སྣ་ཚོགས་ཀྱི་བུམ་པས་ཁྲུས་བྱའོ། །དེ་ནས། ཆུ་བོ་དྲུག་གི་ཁྲུས་
བྱས་པས། །བག་ཆགས་རྣམ་དྲུག་སྦྱངས་ནས་ནི། །གང་ལ་ཉེས་པ་མི་མངའ་ཞིང་། །ཁྲུས་
ལེགས་མཛད་ལ་ཕྱག་འཚལ་ལོ། །དྲི་ཆུ་དྲུག་གིས་ཁྲུས་མཛད་ཅིང༌། །དྲི་མ་རྣམ་དྲུག་སྦྱོང་
མཛད་པ། །རྒྱ་ཆེན་ཡོན་ཏན་དྲུག་ལྡན་པ། །ཁྲུས་ལེགས་མཛད་ལ་ཉེས་མི་མངའ། །དྲི་མ་རྣམ་
དྲུག་དག་པ་ཡི། །ཡོན་ཏན་ཐམས་ཅད་ལྡན་པར་ནི། །སངས་རྒྱས་ཐམས་ཅད་མཆོད་དོན་དུ། །
དད་པས་བདག་གི་ཁྲུས་བགྱིའོ། །ཨོཾ་སརྦ་ཏ་ཐཱ་ག་ཏཱ་ཨ་བྷི་ཥེ་ཀ་ཏ་ས་མ་ཡ་ཤྲཱི་ཡེ་ཧཱུྃ་སྭཱ་ཧཱ།
ཞེས་བརྗོད་ཅིང་། ཕྱིན་དྲུག་གི་བུམ་ཆུ་བསྡུས་པས་བྱའོ། །དེ་ནས། ཇི་ལྟར་བལྟམས་པ་ཙམ་
གྱིས་ནི། །ལྷ་རྣམས་ཀྱིས་ནི་ཁྲུས་གསོལ་ལྟར། །ལྷ་ཡི་ཆུ་ནི་དག་པ་ཡིས། ། དེ་བཞིན་བདག་
གིས་ཁྲུས་བགྱིའོ། །དེ་བཞིན་གཤེགས་པ་རྣམས་དང་དེ་སྲས་ལ། །རིན་ཆེན་བུམ་པ་མང་པོ
སྤོས་ཀྱི་ཆུ། །ཡིད་འོང་ལེགས་པར་བཀང་བའི་གླུ་དང་ནི། །རོལ་མོ་བཅས་པ་དུ་མས་སྐུ་ཁྲུས་
གསོལ། །ཨོཾ་སརྦ་ཏ་ཐཱ་ག་ཏཱ་ཨ་བྷི་ཥེ་ཀ་ཏ་ས་མ་ཡ་ཤྲཱི་ཡེ་ཧཱུྃ་སྭཱ་ཧཱ། །ཞེས་བརྗོད་ཅིང༌